《寄怀里中诸社友》
宋代·徐集孙

自笑初无作吏能，却因作吏远诗朋。
与君交讯欠逢雁，知我怀人独是僧。
客枕梦残听夜雨，乡心愁绝对秋灯。
何时岁老梅花下，石鼎分茶共煮冰。

作者简介：徐集孙，字义夫，建安（今福建建瓯）人。理宗时尝在临安作过小官（《休日招李山房杜北山访渭滨秋浦于孤山》“不枉微官客日边”），退居后名其居室为竹所。有《竹所吟稿》。事见《南宋文范作者考》卷下。　徐集孙诗，以汲古阁影宋抄《南宋六十家小集》本为底本，参校影印文渊阁《四库全书·两宋名贤小集》本（简称名贤集）、顾氏读画斋刊《南宋群贤小集》本（简称群贤集）。新辑集外诗附于卷末。